text: উপজেলার মনোনয়ন নিয়ে আ. লীগের তৃণমূল থেকে ৭০০ অভিযোগ | bangla.bdnews24.com
  কাজী মোবারক হোসেন,নিজস্ব প্রতিবেদক, বিডিনিউজ টোয়েন্টিফোর ডটকম
  Published: 07 Feb 2019 03:14 PM BdST Updated: 07 Feb 2019 04:11 PM BdST
  ধানমণ্ডিতে আওয়ামী লীগ সভাপতির রাজনৈতিক কার্যলয়ে গত ৪ ফেব্রুয়ারি উপজেলা নির্বাচনে দলের মনোনয়ন ফরম বিক্রি শুরু হয়।
  উপজেলা পরিষদ নির্বাচনে আওয়ামী লীগের প্রার্থী মনোনয়নের জন্য তৃণমূলের সুপারিশ পাঠানোর ক্ষেত্রে স্থানীয় সাংসদ ও জেলার নেতাদের প্রভাব খাটানোর ৭০০ অভিযোগ জমা পড়েছে দলীয় সভানেত্রীর রাজনৈতিক কার্যালয়ে।
  ক্ষমতাসীন এ দলটির সাধারণ সম্পাদক ওবায়দুল কাদের বলেছেন, "দলের মনোনয়ন বোর্ড অভিযোগ খতিয়ে দেখে ব্যবস্থা নেবে। এখানে কার ভাই, কার বোন, কার ছেলে সেটা বিষয় নয়। প্রশ্ন হচ্ছে কার জনপ্রিয়তা বেশি, কে উইনেবল। তাদেরকে আমরা নমিনেশন দেব।"